ጠቅላይ ሚኒስትር ዶ/ር ዐብይ አሕመድ በሮበርት ሙጋቤ ሞት የተሰማቸውን ሀዘን ገለፁ
ጠቅላይ ሚኒስትር ዶ/ር ዐቢይ አሕመድ በሮበርት ሙጋቤ ሞት የተሰማቸውን ሀዘን ገልፀው፤ ለዚምባቡዌ ህዝብና መንግስት መፅናናትን ተመኝተዋል፡፡ጠቅላይ ሚኒስትር ዶ/ር ዐቢይ የቀድሞው የዚምባቡዌ ፕሬዚዳንት ሮበርት ጋብሬል ሙጋቤን የአፍሪካ የነፃነት መሪ ሲሉ ገልጸዋቸዋል፡የቀድሞ የዝምባቡዌ ፕሬዝዳንት ሮበርት ሙጋቤ በ95 ዓመታቸው በትናንትናው ዕለት ከዚህ ዓለም በሞት መለየታቸው ይታወሳል፡፡ህልፈታቸውን ተከትሎም የተለያዩ ሀገራት መሪዎች የተሰማቸውን ሀዘን በመግለፅ ላይ ናቸው፡፡ይህ በእንዲህ እንዳለ በዚምባቡዌ ለሶስት ቀናት የሚቆይ ብሄራዊ የሀዘን ቀን የታወጀ ሲሆን፤  የሀገሪቱ አንጋፋ ፓርቲ ዛኑ ፒኤፍም የጀግና ክብር ሰጥቷቸዋል፡፡